সাঁওতালি ভাষা বহু লিপিতে লেখা হয়। বিভিন্ন দেশ ও রাজ্যে বসবাসের জন্য সঙ্গত কারণেই সাঁওতালরা বাংলা, দেবনাগরী, অসমিয়া, নেপালি, ওড়িয়া, রোমান প্রভৃতি লিপিতে মতবিনিময় ও সাহিত্যচর্চা করে আসছেন। পণ্ডিত রঘুনাথ মুর্মু আবিষ্কৃত অলচিকি লিপি অনেকেই জানেন না, ব্যবহারও করেন না। পশ্চিমবঙ্গ ও বাংলাদেশে সিংহভাগ সাঁওতালি বই ও পত্রিকা বাংলা লিপিতে প্রকাশিত হয়। সেগুলির লেখক ও পাঠক সংখ্যাও অনেক বেশি। সাঁওতালি ভাষার উপর গবেষণাও অলচিকির তুলনায় ইংরেজি, বাংলা ও দেবনাগরী লিপিতে অনেক বেশি ছাপা হয়। কেবল অলচিকি লিপিতে কি অনলাইন বিশ্বকোষ চালানো সম্ভব?